open-index/open-wikipedia-markdown huggingface dataset:
দক্ষিণ ভূর্ষি ইউনিয়ন

**দক্ষিণ ভূর্ষি** বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।

## আয়তন
দক্ষিণ ভূর্ষি ইউনিয়নের আয়তন ১,৩০৭ একর (৫.২৯ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী দক্ষিণ ভূর্ষি ইউনিয়নের মোট জনসংখ্যা ৯,৭৩৮ জন। এর মধ্যে পুরুষ ৪,৮৫১ জন এবং মহিলা ৪,৮৮৭ জন। মোট পরিবার ১,৯৭৩টি।

## অবস্থান ও সীমানা
পটিয়া উপজেলার উত্তরাংশে দক্ষিণ ভূর্ষি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পূর্বে কেলিশহর ইউনিয়ন ও ধলঘাট ইউনিয়ন, উত্তরে ধলঘাট ইউনিয়ন, পশ্চিমে ধলঘাট ইউনিয়ন ও জঙ্গলখাইন ইউনিয়ন এবং দক্ষিণে পটিয়া পৌরসভা অবস্থিত।

## প্রশাসনিক কাঠামো
দক্ষিণ ভূর্ষি ইউনিয়ন পটিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
* দক্ষিণ ভূর্ষি
* কেচিয়াপাড়া
* ডেঙ্গাপাড়া
* খানমোহনা
* পশ্চিম ডেঙ্গাপাড়া

## ইতিহাস
দক্ষিণ ভূর্ষি পটিয়া উপজেলার একটি ঐতিহ্যবাহী ইউনিয়ন। পটিয়া পৌরসভা গঠনের পূর্বে এ ইউনিয়নের নাম ছিল ১৩নং সুচক্রদণ্ডী ইউনিয়ন পরিষদ। ১৯৯০ সালে পৌরসভা সৃষ্টির কারণে মূল সুচক্রদণ্ডী গ্রামটি পৌরসভার অন্তর্ভুক্ত হওয়ায় ইউনিয়নের অন্য প্রধান গ্রামের নামানুসারে এটি ১৩নং দক্ষিণ ভূর্ষি ইউনিয়ন পরিষদ হিসেবে পরিচিতি লাভ করে।

## নামকরণ
কথিত আছে এ এলাকায় একসময় বহু সংখ্যক  ঋষির বাসস্থান ছিল বিধায় এ স্থানের নাম হয় *ভূর্ষি*। ভূর্ষি এলাকার উত্তরাংশ কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়নে অবস্থিত, আর দক্ষিণ ভূর্ষি পটিয়া উপজেলার বর্তমানে আলাদা একটি ইউনিয়ন।

## শিক্ষা ব্যবস্থা
২০১১ সালের আদমশুমারি অনুযায়ী দক্ষিণ ভূর্ষি ইউনিয়নের সাক্ষরতার হার ৬৪.৩%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* দক্ষিণ ভূর্ষি উচ্চ বিদ্যালয়

;প্রাথমিক বিদ্যালয়
* খানমোহনা সরকারি প্রাথমিক বিদ্যালয়
* দক্ষিণ ভূর্ষি কেচিয়াপাড়া সরকারি প্রাথমিক বিদ্যালয়
* দক্ষিণ ভূর্ষি সরকারি প্রাথমিক বিদ্যালয়
* পশ্চিম ডেঙ্গাপাড়া সরকারি প্রাথমিক বিদ্যালয়
* পূর্ব ডেঙ্গাপাড়া সরকারি প্রাথমিক বিদ্যালয়

## যোগাযোগ ব্যবস্থা
দক্ষিণ ভূর্ষি ইউনিয়নে যোগাযোগের প্রধান সড়ক পটিয়া-ধরলা সড়ক। প্রধান যোগাযোগ মাধ্যম সিএনজি চালিত অটোরিক্সা।

## দর্শনীয় স্থান
* শ্রী শ্রী ঠাকুর অনুকূল চন্দ্র আশ্রম

## উল্লেখযোগ্য ব্যক্তি
* অমরেন্দ্রলাল নন্দী &ndash;– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।
* জীবন আলী (জীবন পণ্ডিত) &ndash;– সঙ্গীতজ্ঞ ও পুঁথি সাহিত্যিক।
* ফণিভূষণ নন্দী &ndash;– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।
* শশাঙ্কশেখর দত্ত &ndash;– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।

## জনপ্রতিনিধি
* বর্তমান চেয়ারম্যান: সেলিম চৌধুরী

## আরও দেখুন
* পটিয়া উপজেলা
* পটিয়া থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:পটিয়া উপজেলার ইউনিয়ন
চাঁন্দাশ ইউনিয়ন

**চান্দাস ইউনিয়ন** বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৯।

## ইতিহাস
## ভৌগোলিক অবস্থান ও আয়তন
মহাদেবপুর উপজেলা সদর হতে দক্ষিণ-পশ্চিম দিকে অবস্থিত এ ইউনিয়নের মোট আয়তন ৭৮২৫ একর বা ৩১.৬৭ বর্গকিলোমিটার। এর উত্তরে খাজুর ইউনয়ন, পূর্বে উত্তরগ্রাম ও সাফাপুর ইউনিয়ন, দক্ষিণে মান্দা উপজেলা এবং পশ্চিমে নিয়ামতপুর ইউনিয়ন।

## প্রশাসনিক এলাকা
চান্দাস ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

## জনসংখ্যা
২০১১ সালের আদমশুমারি অনুযায়ী চান্দাস ইউনিয়নের মোট জনসংখ্যা ছিল ২৬৫১৮ জন, যারা ৭০৪৪ টি পরিবারে বসবাস করে,  যার মধ্যে পুরুষ হল ১৩১২১ জন এবং নারী হল ১৩৩৯৭ জন।

## শিক্ষা ও সংস্কৃতি
চান্দাস ইউনিয়নের গড় সাক্ষরতা হার ৫০.২%। তার মধ্যে নারী শিক্ষার হার ৪৮.২% এবং পুরুষ শিক্ষার হার ৫২.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
চান্দাস ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
* চান্দাস ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:মহাদেবপুর উপজেলার ইউনিয়ন
জাতীয় চিকিৎসক দিবস

**জাতীয় চিকিৎসক দিবস** চিকিৎসা, সেবা এবং স্বাস্থ্য সুরক্ষার ক্ষেত্রে ডাক্তার রোগীর সম্পর্ক হচ্ছে অন্যতম প্রধান বিষয়। মার্কিন যুক্তরাষ্ট্র-তে দিবসটি পরিচিতি পায় ৩০ মার্চ ১৯৩৩ সালে। সেই অনুষ্ঠানেই প্রথম দিবসের স্বাস্থ্য সুরক্ষার ক্ষেত্রে ডাক্তার রোগীর সম্পর্কের ব্যাপারটি ব্যাপকভাবে আলোচিত হয়। 

মার্কিন রাষ্ট্রপতি জর্জ বুশ (সিনিয়র) ৩০ অক্টোবর ১৯৯০ সালে ৩০ মার্চকে জাতীয় চিকিৎসক দিবস পালনের জন্য আইন পাশ করেন।  কিউবা তে ৩ ডিসেম্বর ও ইরানে ২৩ অগাস্ট এই দিনটি পালন করা হয়।

ভারতে এই দিনটি **[[ জুলাই ১|১ জুলাই]]** তারিখে পালন করা হয়। এই দিনটি বেছে নেওয়ার পেছনে রয়েছে এক মহান ব্যক্তিত্বের স্মৃতি। **ডা. [[বিধানচন্দ্র রায়]]** – যিনি ছিলেন একজন কিংবদন্তি চিকিৎসক, স্বাধীনতা সংগ্রামী, এবং পশ্চিমবঙ্গের প্রাক্তন মুখ্যমন্ত্রী। অবাক করার মতো বিষয় হল, **১ জুলাই**  (১ জুলাই ১৮৮২ – ১ জুলাই ১৯৬২) তাঁর জন্মদিন এবং মৃত্যুদিন—দুই-ই।

তিনি ছিলেন একজন F.R.C.S এবং M.R.C.P পাশ করা চিকিৎসক এবং তাঁর চিকিৎসা সেবা ছিল আন্তর্জাতিক মানের। সমাজসেবা ও চিকিৎসাক্ষেত্রে অসামান্য অবদানের জন্য তাঁকে ১৯৬১ সালে **ভারত রত্ন** সম্মানে ভূষিত করা হয়।

## তথ্যসূত্র

বিষয়শ্রেণী:চিকিৎসাবিজ্ঞান
বিষয়শ্রেণী:মার্চ উদ্‌যাপন
বিষয়শ্রেণী:জুলাই উদ্‌যাপন
বিষয়শ্রেণী:আগস্ট উদ্‌যাপন
বিষয়শ্রেণী:মার্কিন যুক্তরাষ্ট্রে উদ্‌যাপন
বিষয়শ্রেণী:ডিসেম্বর উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:ভারতের জাতীয় দিবস
এনায়েতপুর ইউনিয়ন, মহাদেবপুর

**এনায়েতপুর ইউনিয়ন** বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৩৮।

## ভৌগোলিক অবস্থান ও আয়তন
মহাদেবপুর উপজেলা সদর হতে উত্তর দিকে অবস্থিত এ ইউনিয়নের মোট আয়তন ১১৪০৯ একর বা ৪৬.১৮ বর্গকিলোমিটার। এর উত্তরে পত্নীতলা উপজেলা, উত্তরে রায়গাঁও ইউনয়ন, দক্ষিণে মহাদেবপুর সদর, পশ্চিমে হাঁটুর ও খাজুরতলা ইউনিয়ন। এনায়েতপুর ইউনিয়নের পশ্চিম পাশ দিয়ে আত্রাই নদী বয়ে গেছে।

## প্রশাসনিক এলাকা
এনায়েতপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

## জনসংখ্যা
২০১১ সালের আদমশুমারি অনুযায়ী এনায়েতপুর ইউনিয়নের মোট জনসংখ্যা ছিল ২৯৭৪৫ জন, যারা ৭৬৫৯ টি পরিবারে বসবাস করে, যার মধ্যে পুরুষ হল ১৪৭৮৮ জন এবং নারী হল ১৪৯৫৭ জন।

## শিক্ষা ও সংস্কৃতি
এনায়েতপুর ইউনিয়নের গড় সাক্ষরতা হার ৪৮.২%। তার মধ্যে নারী শিক্ষার হার ৪৫.৭% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
এনায়েতপুর ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
* এনায়েতপুর ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:মহাদেবপুর উপজেলার ইউনিয়ন
আর্মি মেডিকেল কলেজ রংপুর

**আর্মি মেডিকেল কলেজ রংপুর** (**আরএএমসি)** বাংলাদেশের রংপুর জেলার একটি মেডিকেল কলেজ। এটি বাংলাদেশ সেনাবাহিনী দ্বারা পরিচালিত একটি বেসরকারি মেডিকেল কলেজ। বাংলাদেশ সেনাবাহিনী ২০১৪ সালে এটি প্রতিষ্ঠা করে। এটি বাংলাদেশ সশস্ত্র বাহিনীর দ্বারা পরিচালিত হয় ও এটি বাংলাদেশ ইউনিভার্সিটি অব প্রফেশনালস এর অধিভুক্ত কলেজ। বাংলাদেশ সেনাবাহিনীর মেডিকেল সৈন্যদলের মেজর জেনারেল কলেজের আদেশদানকারী। প্রতিবৎসর ৫০ জন করে ক্যাডেট ভর্তি করানো হয়।

## একাডেমিক বিভাগ

## বিভাগসমূহ
* এনাটমি
* ফিজিওলজি
* জৈবরসায়ন
* ফরেনসিক মেডিসিন
* কমিউনিটি মেডিসিন
* অণুজীববিজ্ঞান 
* ফার্মাকোলজি
* প্যাথলজি

## ইতিহাস
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয়

## হোস্টেল সুবিধা
ছাত্র ও ছাত্রীদের জন্য আলাদা আলাদা হোস্টেল সুবিধা আছে। হোস্টেল গুলোও রংপুর ক্যান্টনমেন্টের ভিতরে অবস্থিত। পরিচালনার জন্য ক্যাপ্টেন ও মেজর অফিসার নিয়োজিত আছেন। রাজনীতি সম্পূর্ণ নিষিদ্ধ। ক্যাডেটদের সম্পূর্ণ আর্মি পরিবেশে রাখা হয়। ক্যাডেটরা রংপুর ক্যান্টনমেন্টের অফিসার্স সুইমিং পুল এবং অফিসার্স জিমনেশিয়াম ব্যবহার করতে পারে।

## আরও দেখুন
* আর্মি মেডিকেল কলেজ, কুমিল্লা
* আর্মি মেডিকেল কলেজ, যশোর
* ‎আর্মি মেডিকেল কলেজ, চট্টগ্রাম

## তথ্যসূত্র

## বহিঃসংযোগ
* দাপ্তরিক ওয়েবসাইট  -আর্মি মেডিকেল কলেজ, রংপুর

বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রংপুর জেলার মহাবিদ্যালয়
বিষয়শ্রেণী:বাংলাদেশের হাসপাতাল
বিষয়শ্রেণী:বাংলাদেশ সশস্ত্র বাহিনীর মেডিকেল কলেজ
বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
হোক্কিয়েন ফ্রাইড রাইস

থাম্ব|250px|হোক্কিয়েন ফ্রাইড রাইস
**হোক্কিয়েন ফ্রাইড রাইস** (; এর আরেক নাম ফুচিয়েন ফ্রাইড রাইস) হলো চীনা শৈলীর ওক ফ্রাইড রাইস, যা গণচীনের রেস্তোরাঁগুলোতে পাওয়া যায়। এই খাবারে ভাঁজা ভাতের সাথে ডিম এবং এক ধরনের ঘন সস মিশিয়ে দেওয়া হয়। সসে মাশরুম, মাংস এবং সবজি থাকতে পারে।  

এই খাবারের নামে *ফুজিয়ান* শব্দটি সংযুক্ত থাকলেও খাবারটি ফুচিয়েনে আবিষ্কৃত হয়নি। এই খাবারটি মূলত হংকংয়ের চীনা রেস্তোরাঁয় আবিষ্কৃত হয়েছিল। 

## আরো দেখুন
* ফ্রাইড রাইস

## বহিঃসংযোগ
* হোক্কিয়েন ফ্রাইড রাইসের একটি প্রণালী 

বিষয়শ্রেণী:হংকং রন্ধনশৈলী
বিষয়শ্রেণী:তাইওয়ানীয় রন্ধনশৈলী
দোচালা

**দোচালা**, বা **এক বাংলা** বাংলা অঞ্চলের মন্দির স্থাপত্যের একটি বিশেষ গঠনশৈলী। এই ধরনের মন্দিরে দুদিকে ঢালবিশিষ্ট বাঁকানো ছাদ দেওয়া হয়। 

## নির্মাণকৌশল
একটি আয়তাকার মন্দিরগৃহের উপর ত্রিভুজাকার কোণ সৃষ্টি করা হয় এবং দুটি স্বতন্ত্র ঢালু অংশ মিলিত হয়ে ছাদের আকার ধারণ করে। ছাদের শীর্ষ
অংশ ও প্রান্ত দুটি একরবম বাঁশের ফ্রেমের সঙ্গে যুক্ত হয়। এই রীতির মন্দির খুব বেশি নয়। পশ্চিমবঙ্গের তুলনায় বাংলাদেশে এই রীতি বেশি দেখা যায়। 

## দোচালা মন্দির
* হান্ডিয়াল জগন্নাথ মন্দির
* ছোট মন্দির, গণেশচন্দ্র এভিনিউ, কলকাতা (১৭৮৫)
## আরও দেখুন
* জোড়বাংলা 
* চারচালা
* আটচালা

## তথ্যসূত্র

## বহিঃসংযোগ

বিষয়শ্রেণী:হিন্দু মন্দির
বিষয়শ্রেণী:বাংলা স্থাপত্য
বিষয়শ্রেণী:বাংলার মন্দির স্থাপত্য
পটিয়া থানা

**পটিয়া থানা** বাংলাদেশের চট্টগ্রাম জেলার অন্তর্গত পটিয়া উপজেলার একটি থানা।

## প্রশাসনিক এলাকাসমূহ
১৯৫০ সালে পটিয়া থানা গঠিত হয়। বর্তমানে পটিয়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম পটিয়া থানার আওতাধীন।

;পৌরসভা:
* পটিয়া

;ইউনিয়নসমূহ:
* ৫নং হাবিলাসদ্বীপ
* ৬নং কুসুমপুরা
* ৭নং জিরি
* ৮নং কাশিয়াইশ
* ৮নং (ক) আশিয়া
* ৯নং জঙ্গলখাইন
* ৯নং (ক) বড়লিয়া
* ১০নং ধলঘাট
* ১১নং কেলিশহর
* ১২নং হাইদগাঁও
* ১৩নং দক্ষিণ ভূর্ষি
* ১৪নং ভাটিখাইন
* ১৫নং ছনহরা
* ১৬নং কচুয়াই
* ১৭নং খরনা
* ১৯নং (ক) শোভনদণ্ডী

## আরও দেখুন
* পটিয়া উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:পটিয়া উপজেলা
ঈশ্বরদী সরকারি কলেজ

**ঈশ্বরদী সরকারি কলেজ** বাংলাদেশের একটি উচ্চ মাধ্যমিক, স্নাতক এবং স্নাতকোত্তর স্তরের শিক্ষা প্রতিষ্ঠান।

## ভর্তি প্রক্রিয়া
মাধ্যমিক ও উচ্চ মাধ্যমিক উভয় পরীক্ষার পরে ফলাফলের ভিত্তিতে অনলাইনের মাধ্যমে আবেদন করতে হয়। তারপরে ফলাফল বিবেচনা করে ভর্তি প্রক্রিয়া করা হয়। এবং এটি জাতীয় বিশ্ববিদ্যালয়ের অধীনে পরিচালিত।

## আসন সংখ্যা
এই কলেজে মেধা তালিকা অনুসারে আসন সংখ্যা নির্বাচন করা হয়ে থাকে।মোট আসন সংখ্যা ৫৫২০।

## খেলাধুলা
নিজস্ব খেলার মাঠ থাকায় শিক্ষার্থীদের শারিরীক ও মানসিক বিকাশ ঘটানোর লক্ষে আন্তঃহাউজ ক্রিকেট, ফুটবল, ভলিবল ও ব্যাডমিন্টন খেলার আয়োজন করা হয়।

## স্বেচ্ছাসেবী সংগঠন
সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস ইন গাইড চালু আছে।
## কোর্সসমূহ
এই কলেজে একাদশ ও দ্বাদশ শ্রেণির পাশাপাশি জাতীয় বিশ্ববিদ্যালয়ের অধীনে বিএসএস এবং বিবিএস(পাশ) কোর্স চালু আছে। আগামীতে বিএ, বিএসসি(পাশ) এবং বিবিএ কোর্স চালু প্রক্রিয়াধীন আছে।

## উল্লেখযোগ্য শিক্ষার্থী

* এম রোস্তম আলী - বাংলাদেশী শিক্ষাবিদ
* এএসএম নজরুল ইসলাম রবি - বাংলাদেশ সেনাবাহিনীর মেজর জেনারেল

## তথ্যসূত্র

**https://web.archive.org/web/20190830090853/http://www.igc.edu.bd/**

বিষয়শ্রেণী:ঈশ্বরদী উপজেলা
বিষয়শ্রেণী:পাবনা জেলার মহাবিদ্যালয়
মোহাম্মদ আবদুল গণি

**মো. আবদুল গণি** (জন্ম: ১৯২৮ - মৃত্যু: ৩১ মার্চ, ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. আবদুল গণির জন্ম নোয়াখালী জেলার সোনাইমুড়ি উপজেলার নাটেশ্বর ইউনিয়নের মীর্জানগর গ্রামে। তার বাবার নাম আহমেদউল্যা বেপারী এবং মায়ের নাম হাজেরা খাতুন। তার স্ত্রীর নাম জাহানারা বেগম। তাদের চার ছেলে ও তিন মেয়ে। 

## কর্মজীবন
ইপিআরে চাকরি করতেন মো. আবদুল গণি। ১৯৭১ সালে কর্মরত ছিলেন সিলেট ইপিআর হেডকোয়ার্টারের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ৫ নম্বর সেক্টরে। জৈন্তাপুর, হরিপুর, রাধানগর, জাফলং, গোয়াইনঘাটসহ আরও কয়েকটি স্থানে সাহসিকতার সঙ্গে যুদ্ধ করেন। ২৩ অক্টোবর নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট গোয়াইনঘাটে পাকিস্তান সেনাবাহিনীর অবস্থানে আক্রমণ করে। এই আক্রমণে ৫ নম্বর সেক্টরের মুক্তিযোদ্ধারাও সহযোগী হিসেবে অংশ নেন। কয়েক দিন ধরে সেখানে যুদ্ধ চলে। এ যুদ্ধের কিছুদিন আগে মো. আবদুল গণি একদল মুক্তিযোদ্ধাকে সঙ্গে নিয়ে রাতের অন্ধকারে ভারত থেকে বাংলাদেশের ভেতরে এসে গোয়াইনঘাটের ভাঙা সেতুতে অবস্থানরত পাকিস্তানি সেনাদের ওপর আক্রমণ করে তাদের ব্যাপক ক্ষয়ক্ষতি করতে সক্ষম হন। এই যুদ্ধে মুক্তিযোদ্ধাদের কোনো ক্ষয়ক্ষতি হয়নি। যুদ্ধের পর তারা মো. আবদুল গণির নেতৃত্বে নিরাপদে ভারতের ক্যাম্পে ফিরে যান।

## মুক্তিযুদ্ধে ভূমিকা
১৯৭১ সালে সিলেট জেলার জৈন্তাপুর উপজেলার অন্তর্গত তামাবিলের ভারত-বাংলাদেশ সীমান্তে ক্ষিপ্রগতিতে পাকিস্তান সেনাবাহিনীর অবস্থানে আক্রমণ চালায় একদল মুক্তিযোদ্ধা। তারা কয়েকটি দলে বিভক্ত ছিলেন। একটি ক্ষুদ্র দলের নেতৃত্বে ছিলেন মো. আবদুল গণি। মুহূর্তেই শুরু হয়ে গেল তুমুল যুদ্ধ। প্রচণ্ড আক্রমণে দিশেহারা পাকিস্তানি সেনারা ক্যাম্প ছেড়ে পালাতে শুরু করল। কয়েক ঘণ্টা যুদ্ধের পর মুক্তিবাহিনীর দখলে এল পাকিস্তান সেনাবাহিনীর অগ্রবর্তী ঘাঁটি। 
তামাবিলের ওপর দিয়ে সিলেট-তামাবিল-ডাউকি-শিলং সড়ক। ভারতের আসাম, মেঘালয়, মণিপুর, নাগাল্যান্ড, মিজোরামের সঙ্গে স্থলপথে ব্যবসা-বাণিজ্য ও যাতায়াতের যোগাযোগের মাধ্যম ওই সড়কপথ। মুক্তিযুদ্ধ শুরু হলে বৃহত্তর সিলেট অঞ্চলের এক দল মুক্তিযোদ্ধা প্রতিরোধযুদ্ধ শেষে সমবেত হন তামাবিলে। ১ মে পাকিস্তান সেনাবাহিনী আকস্মিকভাবে তামাবিলে আক্রমণ করে। মুক্তিযোদ্ধারা বিপুল বিক্রমে প্রতিরোধের চেষ্টা করেও ব্যর্থ হন। পাকিস্তানি সেনারা তামাবিল দখল করে নেয়। মুক্তিযোদ্ধারা সীমান্ত অতিক্রম করে ভারতে অবস্থান নেন। কয়েকদিন পর ৫ মে মুক্তিযোদ্ধারা সংগঠিত হয়ে তামাবিলে পাকিস্তানি সেনাবাহিনীর অবস্থানে আক্রমণ চালান। মুক্তিযোদ্ধারা অধিকাংশই ছিলেন ইপিআর সদস্য। এই আক্রমণে সার্বিক নেতৃত্ব দেন ক্যাপ্টেন মোতালিব, সুবেদার মেজর বি আর চৌধুরী, সুবেদার মজিবুর রহমান। একটি দলের নেতৃত্ব দেন মো. আবদুল গণি। সেদিন মুক্তিযোদ্ধাদের প্রচণ্ড আক্রমণে পাকিস্তানি সেনারা দিশেহারা হয়ে পড়ে। অসংখ্য পাকিস্তানি সেনা হতাহত হয়। এরপর পাকিস্তানি সেনারা তামাবিল থেকে পালিয়ে যায়। ওই যুদ্ধে মো. আবদুল গণি যথেষ্ট সাহস ও বীরত্বের পরিচয় দেন। মুক্তিযোদ্ধারা তামাবিল দখল করেন। অনেক দিন তামাবিল তাদের দখলেই ছিল। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯২৮-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নোয়াখালী জেলার ব্যক্তি
হাবিবুর রহমান (দ্ব্যর্থতা নিরসন)

**হাবিবুর রহমান** নামটি নিম্নের ব্যক্তিবর্গকে নির্দেশ করতে পারে:
* হাবিবুর রহমান (বীর উত্তম) – ব্রাহ্মণবাড়িয়া জেলার বীর উত্তম খেতাব প্রাপ্ত মুক্তিযোদ্ধা।
* হাবিবুর রহমান (বীর প্রতীক) –কুষ্টিয়ার বীর প্রতীক খেতাব প্রাপ্ত মুক্তিযোদ্ধা।
* হাবিবুর রহমান (পণ্ডিত) – বাংলাদেশ খেলাফত মজলিসের আমীর ছিলেন।
* হাবিবুর রহমান (মুক্তিযোদ্ধা) –বরিশালের বীর প্রতীক খেতাব প্রাপ্ত মুক্তিযোদ্ধা।
* হাবিবুর রহমান (বীর বিক্রম) –বীর বিক্রম খেতাব প্রাপ্ত মুক্তিযোদ্ধা।
* হাবিবুর রহমান (পুলিশ কর্মকর্তা) –বাংলাদেশ পুলিশের একজন কর্মকর্তা।
* হাবিবুর রহমান (ক্রিকেটার) –একজন বাংলাদেশী প্রথম শ্রেণির ক্রিকেটার।
* হাবিবুর রহমান (কবি) –বাংলাদেশি সাংবাদিক, কবি এবং শিশুসাহিত্যিক ছিলেন।
* হাবিবুর রহমান (চুয়াডাঙ্গার রাজনীতিবিদ) –বাংলাদেশ জাতীয়তাবাদী দলের রাজনীতিবিদ ও চুয়াডাঙ্গা-২ আসনের সাবেক সাংসদ।
* হাবিবুর রহমান (রাজনীতিবিদ) -বাংলাদেশ জাতীয়তাবাদী দলের রাজনীতিবিদ। তিনি বগুড়া-১ ও বগুড়া-৭ আসনের সাবেক সাংসদ।
* হাবিবুর রহমান (চুয়াডাঙ্গার রাজনীতিবিদ) –বাংলাদেশ জামায়াতে ইসলামীর রাজনীতিবিদ যিনি চুয়াডাঙ্গা-২ আসনের সাবেক সাংসদ।
* হাবিবুর রহমান (সিলেটের রাজনীতিবিদ) –বাংলাদেশের রাজনীতিবিদ যিনি সিলেট-৩ আসনের সংসদ সদস্য ছিলেন।
* হাবিবুর রহমান (সাতক্ষীরার রাজনীতিবিদ) –বাংলাদেশের রাজনীতিবিদ যিনি সাতক্ষীরা-২ আসনের সংসদ সদস্য ছিলেন।
* হাবিবুর রহমান (প্রকৌশলী) –ঢাকা প্রকৌশল ও প্রযুক্তি বিশ্ববিদ্যালয়ের ৬ষ্ঠ উপাচার্য।
* হাবিবুর রহমান (সচিব) -লক্ষ্মীপুর জেলায় জন্মগ্রহণকারী বাংলাদেশ সরকারের সচিব।
* হাবীবুর রহমান (চাঁদপুরের রাজনীতিবিদ) -বাংলাদেশের খসড়া সংবিধান-প্রণয়ন কমিটির সদস্য।

## আরও দেখুন
* হাবিবুর রহমান (তোতা মিয়া) –বাংলাদেশী রাজনীতিবিদ ও আইনজীবী। বিলুপ্ত সিলেট-৯ আসনের (বর্তমান সিলেট-৪) সাবেক সংসদ সদস্য।
* হাবিবুর রহমান তালুকদার –বীর প্রতীক খেতাব প্রাপ্ত মুক্তিযোদ্ধা।
* হাবিবর রহমান –বাংলাদেশী রাজনীতিবিদ এবং বগুড়া-৫ আসনের সংসদ সদস্য।
* হাবিবুর রহমান মিয়া –বাংলাদেশী রাজনীতিবিদ ও পটুয়াখালী-৩ আসনের সংসদ সদস্য ছিলেন।
*হাবিবুর রহমান আকন –এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।
*হাবিবুর রহমান হাবিব – সিলেট-৩ আসনের সংসদ সদস্য।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
লিডা (পুরাণ)

ডান|থাম্ব|''লিডা অ্যান্ড সোয়ান, মিকেলেঞ্জেলো এর হারিয়ে যাওয়া ছবির ১৬ 'শ  শতকের প্রতিচিত্র''
ডান|থাম্ব|159x159পিক্সেল|Leda, by Gustave Moreau
ডান|থাম্ব|251x251পিক্সেল|Leda with the Swan, a restored Roman copy, perhaps after an original by Timotheus (Museo del Prado)
গ্রিক পুরাণ অনুসারে **লিডা** (/ˈliːdə, ˈleɪ-/; Greek: Λήδα [lɛ͜ɛ́da͜a]) ছিলেন আয়েতোলিয়ান রাজা থেস্তিয়াসের কন্যা এবং স্পার্টার রাজা তাইন্দারেউসের স্ত্রী। তার কাহিনী রেনেসাঁর জনপ্রিয় মোটিফ এবং পরবর্তীতে চিত্র লিডা অ্যান্ড দ্য সোয়ান  এর জন্ম দেয়। তিনি হেলেন (Ἑλένη), ক্লাইমেনেস্ত্রা (Κλυταιμνήστρα), এবং ক্যাস্টর ও পোলাক্স (Κάστωρ καὶ Πολυδεύκης) এর মা ছিলেন 

জিউস লিডার প্রশংসক ছিলেন, তিনি লিডাকে মরাল রূপে আকর্ষিত করেছিলেন। তিনি মরাল হয়ে ঈগলের থেকে আশ্রয় খোঁজার ছলে লিডার বাহুতে লুটিয়ে পড়েন। যে রাতে জিউস লিডার সাথে মিলিত হন সেই রাতে তাইন্দারেউসও লিডার সাথে মিলিত হন, ফলে লিডা দুইটি ডিম প্রসব করেন। একটি থেকে হেলেন এবং ক্লাইমেনেস্ত্রা জন্ম নেন অপরটি থেকে জন্ম নেন ক্যাস্টর এবং পোলাক্স। এই চার জনের মধ্যে কে জিউসের সন্তান ার কে তাইন্দারেউসের সন্তান তা কোথাও পরিষ্কার ভাবে উল্লেখিত হয়নি। এমনকি কোন সন্তান মরণশীল বা অমর, মানুষ বা অর্ধ-দৈব টাও কোথাও বলা হয়নি। তবে  কোন কোন জায়গায় ক্যাস্টর এবং পোলাক্সকে অমর বলা হয় আবার কোন কোন জায়গায় শুধু পোলাক্সকেই অমর বলা হয়। আবার এটাও সবসময় বলা হয় যে, হেলেন জিউসের কন্যা। 

তাইন্দারেউসের ঔরসে লিডার আরও তিনটি কন্যা ছিলঃ তিমান্দ্রা (Τιμάνδρα), ফোয়েবে (Φοίβη), এবং ফিলোনি (Φιλονόη)। 

হোমারের ইলিয়াদে হেলেন যখন ট্রয়ের দেয়াল থেকে নিচে তাকিয়ে আকিয়ানদের দেখছিলেন তখন তিনি ভাবছিলেন তার ভাইয়েরা কোথায়। কথক জানান যে ততক্ষণে তারা দুজনই মৃত্যুবরণ করেছেন এবং তাদেরকে তাদের মাতৃভূমি লাসেডিমনে সমাহিত করা হয়েছে। এভাবে হোমার জানা যে তার দুজনই মরণশীল ছিলেন। 

অন্য এক উৎস থেকে জানা যায় হেলেনের মা ছিলেন নেমেসিস (Νέμεσις), এবং তিনিও জিউসের মরাল রূপের সাথে মিলনের ফলে হেলেনকে গর্ভে ধারণ করেন। এক রাখাল তার প্রসবকৃত ডিম কুড়িয়ে পায় এবং তা লিডাকে দেয়। লিডা সেই ডিম একটি  সিন্দুকে রেখে ফোটায়, যখন হেলেনের জন্ম হয় তখন তাকে নিজের সন্তান হিসেবে গ্রহণ করে। জিউস হেলেনের জন্মকে স্মরণীয় করে রাখতে আকাশে একটি মরাল আকৃতির তারকামণ্ডলী সৃষ্টি করেন, যার নাম সিগনাস (Κύκνος)। 

## কলায়
"লিডা এবং মরাল" ও "লিডা এবং ডিম" প্রাচীন চারুকলার ক্ষেত্রে এক বিশেষ অনুপ্রেরণা ছিল। পরবর্তী কালেও এটি উৎসাহের একটি বিশেষ উৎস হিসেবে গণ্য হয়েছে। এই কাহিনীই উইলিয়াম বাটলার ইয়েটস  এর কবিতা  Leda and the Swan বিষয়বস্তু। 

## তথ্যসূত্র

* 
* 

## বহিঃসংযোগ
* 
* Warburg Institute Iconographic Database (ca 200 images of Leda) 

বিষয়শ্রেণী:গ্রিক পুরাণের চরিত্র
তাইন্দারেউস

গ্রিক পুরাণ মতে তাইন্দারেউস  ( ) ছিলেন একজন স্পার্টান রাজা, তার পিতা ওয়েবালুস (বা পেরিয়েরেস) এবং মাতা গর্গোফোন (বা বাতিয়া), লিডার স্বামী, ক্যাস্টর, ক্লাইমেনেস্ত্রা, তিমান্দ্রা, ফোয়েবে ফিলোনের পিতা এবং ট্রয়ের হেলেন এবং পোলাক্সের সৎ পিতা।
তাইন্দারেউসের হিপ্পোকুন নামের এক ভাই ছিল, যে তার কাছ থেকে ক্ষমতা ছিনিয়ে তাকে নির্বাসিত করেছিল। তিনি হেরাক্লেসের সাহায্যে পুনরায় সিংহাসন আরোহণ করেন। এই হেরাক্লেস হিপ্পোকুন এবং তার পুত্রদের হত্যা করেন। তাইন্দারেউসের আরেক ভাইয়ের নাম ইকারিয়াস, তিনি পেনেলোপের পিতা।  

তাইন্দারেউসের স্ত্রী লিডা জিউসের দ্বারা আকর্ষিত হয়েছিলেন, যিনি নিজেকে মরালের ছদ্মবেশে সজ্জিত করেছিলেন। তিনি দুইটি ডিম প্রসব করেন, যার প্রত্যেকটি থেকে দুইটি করে শিশু জন্ম নেয়।

যখন থিয়েস্তেস মাইসিনির ক্ষমতা দখল করেন তখন মাইসিনির দুই নির্বাসিত রাজকুমার আগামেমনন এবং মেনেলাউস স্পার্টায় আশ্রয় নিয়েছিলেন এবং বেশ কয়েক বছর সেখানেই ছিলেন। একসময় রাজকুমারদ্বয় তাইন্দেরাসের দুই মেয়েকে বিয়ে করেন।

## হেলেন এবং ট্রোজান যুদ্ধ
[বাম|থাম্ব|181x181পিক্সেল|Tyndareus’ stepdaughter [হেলেন|Helen of Troy]]
হেলেন ছিলেন পৃথিবীর সবচেয়ে সুন্দরী রমণী। যখন তিনি বিবাহযোগ্যা হলেন তখন অনেক গ্রিক রাজা এবং রাজকুমার তাকে বিয়ের প্রস্তাব পাঠান। তাদের মধ্যে ছিলেন ওডিসিউস, আজ্যাক্স দ্য গ্রেট, দায়োমিদেস, ইডোমেনিউস এবং মেনেলাউস ও আগামেমনন। এদের মধ্যে ওডিসিউস ছাড়া বাকি সকলে বহুমূল্যবান উপহারসামগ্রী নিয়ে এসেছিলেন সাথে করে। হেলেনের প্রিয়পাত্র ছিলেন মেনেলাউস, যিনি নিজে আসেননি। তার ভাই আগামেমনন এসেছিল তার পক্ষ থেকে এবং আগামেমনন নিজে হেলেনের সৎ বোন ক্লাইমেনেস্ত্রাকে বিয়ে করেন।  

তাইন্দারেউস পাণিপ্রার্থীদের আনা কোন উপহার স্বীকারও করতে চাচ্ছিলেন না, আবার তাদের ফিরিয়েও দিতে চাচ্ছিলেন না। ওডিসিউস তার এই সমস্যার সমাধান করে দেওয়ার প্রস্তাব দেন পেনেলোপেকে বিয়ে করার শর্তে। তাইন্দারেউস তৎক্ষণাৎ তার প্রস্তাবে রাজি হয়ে যান। ওডিসিউস এই বুদ্ধি দেন যে, সকল পাণিপ্রার্থীদের সিদ্ধান্ত গ্রহণের আগে শপথ করানো হোক যে, তাদের মধ্যে যে নির্বাচিত বরের বিরুদ্ধে যাবে সবাই তাকে প্রতিরোধ করে বরকে সমর্থন জানাবে। এই পরিকল্পনা কাজে লাগে এবং হেলেনের বিয়ে নির্বিঘ্নে মেনেলাউসের সাথে সম্পন্ন হয়। পরবর্তীতে তাইন্দারেউস মেয়ের জামাইয়ের জন্য অবসর গ্রহণ করেন এবং মেনেলাউস রাজা হন। 

কিছু বছর পর প্যারিস নামের এক ট্রোজান রাজকুমার হেলেনকে বিয়ে করতে আসে যাকে আফ্রোদিতি হেলেনকে দেওয়ার প্রতিজ্ঞা করেছিলেন। হেলেন মেনেলাউস এবং নিজ ৯ বছর বয়সী মেয়ে হারমাইওনিকে ফেলে প্যারিসের সাথে ট্রয় চলে যান, হয়তো হেলেন তাকে ভালোবেসে ফেলেছিলেন, হয়তো প্যারিস হেলেনকে অপহরণ করেছিল। মেনেলাউস হেলেনের পাণিপ্রার্থীদের তাদের প্রতিজ্ঞার কথা মনে করিয়ে একত্র করেন হেলেনকে উদ্ধার করতে। শুরু হয় ট্রোজান যুদ্ধ।

## পরিশেষ
 ইউরিপিদেসের ওরেস্তেস অনুসারে, তাইন্দারেউস মেনেলাউসের ফিরে আসা পর্যন্ত বেঁচে ছিলেন এবং নিজের নাতি ওরেস্তেসকে মাতৃহত্যার দায়ে মৃত্যুদণ্ড দেওয়ার ব্যবস্থা করছিলেন। আবার কিছু কিছু জায়গায় দেখা যায় তিনি ট্রোজান যুদ্ধ চলাকালে মৃত্যুবরণ করেন। 

## পাদটীকা

বিষয়শ্রেণী:বাংলা-নয় ভাষার লেখা থাকা নিবন্ধ
বিষয়শ্রেণী:গ্রিক পুরাণের রাজা
দ্য বাই বাই ম্যান

***দ্য বাই বাই ম্যান*** ২০১৭ সালে মুক্তিপ্রাপ্ত একটি মার্কিন অতিপ্রাকৃত হরর চলচ্চিত্র। এটি পরিচালনা করেছেন স্টেসি টাইটেল আর এর গল্প লিখেছেন জোনাথন পেনার। গল্পটি রবার্ট ড্যামন শ্নেক রচিত *দ্য প্রেসিডেন্ট'স ভ্যাম্পায়ার* নামক বইয়ের *দ্য ব্রীজ টু বডি আইল্যান্ড* শীর্ষক অধ্যায়ের উপর ভিত্তি করে লেখা হয়েছে। চলচ্চিত্রটিতে অভিনয় করেছেন ডগলাস স্মিথ, লুসিয়েন ল্যাভিসকাউন্ট, ক্রেসিডা বোনাস, ডগ জোন্স, ক্যারি-অ্যানে মস, ফ্যায়ি ডোনাওয়ে ও জেনা ক্যানেল।

চলচ্চিত্রটির ধারণকার্য শুরু হয় ২০১৫ সালের ২ নভেম্বর ওহাইওর ক্লেভিল্যান্ডে। অত:পর ২০১৭ সালের ১৩ জানুয়ারি এসটিএক্স এন্টারটেইনমেন্ট এটি মার্কিন যুক্তরাষ্ট্রে মুক্তি দেয়। মুক্তি পাবার পর এটি মূলত নেতিবাচক প্রতিক্রিয়া লাভ করে। চলচ্চিত্রটি নির্মাণে ব্যয় হয়েছে ৭৪ লক্ষ মার্কিন ডলার আর এটি আয় করেছে ২ কোটি ৪৬ লক্ষ মার্কিন ডলার।

## শ্রেষ্ঠাংশে
* *এলিয়ট* চরিত্রে ডগলাস স্মিথ
* *জন* চরিত্রে লুসিয়েন ল্যাভিসকাউন্ট
* *সাশা* চরিত্রে ক্রেসিডা বোনাস
* *দ্য বাই বাই ম্যান* চরিত্রে ডগ জোন্স
* *ডিটেকটিভ শ* চরিত্রে ক্যারি-অ্যানে মস
* *মিসেস রেডমন* চরিত্রে ফ্যায়ি ডোনাওয়ে
**তরুণী *মিসেস রেডমন* চরিত্রে কিলিন উডওয়েল
* *ভার্জিল* চরিত্রে মাইকেল ট্রাকো
* *মিসেস ওয়াটকিন্স* চরিত্রে ক্লিও কিং
* *কিম* চরিত্রে জেনা ক্যানেল
* *অ্যালিস* চরিত্রে এরিকা ট্রেম্বলে
* *ল্যারি* চরিত্রে লেই ওয়ানেল

## তথ্যসূত্র

## বহিঃসংযোগ
* 
* 

বিষয়শ্রেণী:২০১৭-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০১৭-এর লোমহর্ষক চলচ্চিত্র
বিষয়শ্রেণী:২০১০-এর দশকের অতিপ্রাকৃত চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:১৯৬৯-এর পটভূমিতে চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
জেমিনি ৮

**জেমিনি ৮** (officially **Gemini VIII**) হল নাসার জেমিনি প্রোজেক্টের ষষ্ঠ মনুষ্যবাহী মহাকাশ অভিযান ৷  এই অভিযানে প্রথম ডকিংসহ দুইটি মহাকাশযান অরবিটে পরিচালনা করা হয়, কিন্তু প্রথমটার মহাকাশে সিস্টেম ফেইলর ঘটে যার কারণে মহাকাশযাত্রীদের জীবন সংকটে পড়ে  এবং জরুরী ভিত্তিতে মহাকাশ অভিযান সমাপ্তি ঘোষণা করা হয় ৷ যাত্রীরা নিরাপদে পৃথিবীতে ফিরে আসেন ৷ এমন ঘটনা অ্যাপোলো ১৩ এর সময়ও ঘটেছিল ৷ এটা ছিল বারোতম মহাকাশযান ও সমগ্র মহাকাশ অভিযান এর মধ্যে(এক্স-১৫ সহ) বাইশতম মহাকাশ অভিযান। কমান্ড পাইলট  নীল আর্মস্ট্রং এর  অভিযানকে বিশেষভাবে চিহ্নিত করা হয় কারণ এটা ছিল ২য় বার যখন কোন ইউএস সিভিলিওন মহাকাশে যাত্রা করলো । আর্মস্ট্রং  ১৯৬০ সালে *ইউএস স্টেটস নাভাল রিজার্ভ* থেকে পদত্যাগ করেন । সোভিয়েত ইউনিয়ন থেকে প্রথম সিভিলিওন হিসেবে ভ্যালেন্টিনা তেরেস্কভা জুন ১৬, ১৯৬৩  সালে ভস্টক-৬ মহাকাশযানে  মহাকাশ যাত্রা করেন ।
## মহাকাশচারী

### সংরক্ষিত মহাকাশচারী

### সাপোর্ট ক্রু
* অলটার কনিংহাম (কেপ ক্যপকম)
* জিম ল্যভেল (হসটম ক্যপকম)

## মিশন প্যারামিটার

* **[[ভর]]:** 
* **[[পেরিজী]] (সর্বনিম্ন):** 
* **[[অ্যাপজী]] (সর্বোচ্চ):** 
* **[[নতি]]:**  ২৮.৯১° 
* **[[সময়কাল]]:** ৮৮.৮৩ মিনিট

### অ্যাজেনা ডকিং
মার্চ ১৬, ১৯৬৬
* **ডকড:** ২২:১৪ UTC
* **আনডকড:** ~২২:৪৫ UTC

## উদ্দেশ্য
*জেমিনি ৮* মূলত তিনদিনের অভিযান ছিল । মহাকাশযান নিক্ষেপের পর  কক্ষপথে, যখন এটি চতুর্থবারের মত কক্ষপথে ঘুরছে তখন নিদ্দির্ষ্ট মিলনস্থানে পৌছায় এবং অ্যজেনা টারগেট যানের সাথে ডকিং সংযোগ ঘটানো হয় ৷ অ্যজেনা টার্গেট যানটি জিমিনি ৮ এর পূর্বেই নিক্ষিপ্ত হয়  যা   বৃত্তাকার কক্ষপথে ছিল ৷ মহাকাশবিজ্ঞানের ইতিহাসে এটা ছিল প্রথম ডকিং ৷ চারটি আলাদা ডকিং পরিকল্পনা করা হয়েছিল ৷   প্রথমবারের মত ডকিং অবস্থায় , পাইলট ডেভিড স্কট প্রায় দুইঘণ্টা দশ মিনিট (এক্সট্রা ভেকুলার অ্যাকটিভিটি) (ইভিএ) উচ্চাশার সাথে নিয়ন্ত্রণ করেন ৷ এর পুর্বে এডওয়ার্ড হিগিনস্ হোয়াইট সর্বপ্রথম ১৯৬৫ জিমিনি ৪ অভিযানে মহাকাশে চলাফেরা করেন ৷
## ফ্লাইট
### অ্যাজেনা টার্গেট যান
পাঁচ মাস পূর্বেই , নাসা জিমিনি ৬ অভিযানে অ্যজেনা টারগেট যান নিক্ষেপ করে ৷ কিন্তু অ্যাজেনা টার্গেট যানটিতে যান্ত্রিক গোলযোগের কারণে এটা নিক্ষেপের জন্য অন্য কার্যদিন ঘোষণা করা হয় ৷ জিমিনি ৮ অভিযানে যানটি খুব সুন্দরভাবে কাজ করে ৷ অ্যজেনা যানটি নিজেনিজেই ২৯৮ কি.মি বৃত্তাকার পথে ঘোরে ও ডকিংয়ের জন্য নিদ্দির্ষ্ট স্থানে অবস্থান করে ৷  জিমিনি মহাকাশযানটি ১৬০ বাই ২৭২ অরবিটে নিক্ষিপ্ত হয়েছিল মার্চ ১৬, ১৯৬৬ সালে ৷  
 

## আরও দেখুন
# জেমিনি
# জেমিনি ৬
# চ্যাটজিপিটি
# ক্লড (ভাষা মডেল)
# জিপিটি-৫

## বহিঃসংযোগ

* A site about the U.S.S. *Leonard F. Mason* (DD-852) https://web.archive.org/web/20031210135304/http://www.west.net/~ke6jqp/dd852.htm
* U.S. Space Objects Registry https://web.archive.org/web/20140718101923/https://usspaceobjectsregistry.state.gov/Pages/Home.aspx
* Gemini 8 Docks with Agena Video
*

## তথ্যসূত্র

### গ্রহ্নপঞ্জি
* 
* 
* 

বিষয়শ্রেণী:Spacecraft launched in 1966
বিষয়শ্রেণী:Project Gemini missions
বিষয়শ্রেণী:Human spaceflights
বিষয়শ্রেণী:Neil Armstrong
বিষয়শ্রেণী:Space accidents and incidents
বিষয়শ্রেণী:Spacecraft launched by Titan rockets
বিষয়শ্রেণী:Spacecraft which reentered in 1966
বিষয়শ্রেণী:March 1966 events
বিষয়শ্রেণী:মার্কিন যুক্তরাষ্ট্রের মহাকাশ-বিষয়ক ঘটনা ও দুর্ঘটনা
শ্রী ভেঙ্কটেশ্বর জুওলজিক্যাল পার্ক

**শ্রী ভেঙ্কটেশ্বর জুওলজিক্যাল** পার্ক ভারতের অন্ধ্রপ্রদেশ রাজ্যের তিরুপতি শহরে অবস্থিত একটি জুওলজিক্যাল পার্ক।

## ইতিহাস

এই জুওলজিক্যাল পার্কটি ১৯৮৭ খ্রিস্টাব্দের ২৯ সেপ্টেম্বর স্থাপিত হয়। এটি ৫৫৩২ একর (২২ বর্গকিমি) স্থান জুড়ে অবস্থিত। এটি এশিয়া মহাদেশের দ্বিতীয় বৃহত্তম জুওলজিক্যাল পার্ক।

## তথ্যসূত্র

বিষয়শ্রেণী:১৯৮৭-এ প্রতিষ্ঠিত চিড়িয়াখানা
বিষয়শ্রেণী:অন্ধ্রপ্রদেশের চিড়িয়াখানা
বিষয়শ্রেণী:১৯৮৭-এ অন্ধ্রপ্রদেশে প্রতিষ্ঠিত
বিষয়শ্রেণী:তিরুপতির ভবন ও স্থাপনা
বিষয়শ্রেণী:তিরুপতি
হিপ্পোকুন

গ্রিক পুরাণে **হিপ্পোকুন** (; ) নামের কয়েকটি চরিত্র দেখা যায়:
* স্পার্টান রাজা ওয়েবালুস (বা পেরিয়েরেস) এবং গর্গোফোন (বা বাতিয়া) এর পুত্র। তাইন্দারেউস এবংইকারিয়াস এর ভাই (বা সৎ ভাই)। যখন তাদের পিতা মারা যান তাইন্দারেউস সিংহাসনে বসেন। হিপ্পোকুন নিজের পুত্রদের সাহায্যে তাকে ক্ষমতাচ্যুত করে নির্বাসনে পাঠান এবং নিজে সিংহাসন আরোহণ করেন। ইফিতাসের মৃত্যুর পর যখন হিপ্পোকুন হেরাক্লেসকে পরিষ্কার করতে অসম্মতি জানায় তখন হেরাক্লেস তার বিরুদ্ধে চলে যায় এবং তাকে হত্যা করে তাইন্দারেউসকে সিংহাসনে পুনঃস্থাপন করেন। হিপ্পোকুনের ছেলেরা লিসিমনিয়াসের ছোট ছেলে ইয়োনাসকে হত্যা করে কারণ সে আত্মরক্ষার্থে তাদের কুকুরের দিকে ঢিল ছোঁড়ে। এই কারণে হেরাক্লেস হিপ্পোকুনের ছেলেদেরও হত্যা করেন। হিপ্পোকুনের বিরুদ্ধে হেরাক্লেসের এই যুদ্ধে হেরাক্লেসের পক্ষে ছিল তার ভাই ইফিক্লেস, আরকাদিয়ার সেফিউস এবং তার বিশ ছেলে। তারা সবাই যুদ্ধে মারা যান (ডিওডোরাস সিকুলাস এর মতে সেফিউসের তিন ছেলে বেঁচে ফিরেছিলেন)।
হিপ্পোকুনের ছেলেদের নাম ছিল লাইকন, আলকিনাউস, ডোরিক্লেউস, স্কিউস, এনারোফোরাস, ইউরাইতাস, বুকোলাস, ইউতেইকেস, লাইসিথাস, হিপ্পোথুয়াস, তেব্রাস, হিপ্পোকোরাইস্তেস, আলসিমাস, ডোরসিউস, সেব্রাস, ইউমিদেস, এনিসিমাস, আলকোন এবং লিউসিপ্পাস (শেষের তিনজন ক্যালিডোনিয়ান শিকারিদের মধ্যে ছিলেন)। ডিওডোরাস সিকুলাস বলেন তারা বিশ ভাই ছিল, কিন্তু তিনি তাদের নাম বলেননি। 
* একজন থ্রাসিয়ান উপদেষ্টা এবং রিসাসের একজন আত্মীয়, যিনি ট্রোজান যুদ্ধে অংশ নিয়েছিলেন। অ্যাপোলো তাকে জাগিয়ে তোলার পর তিনিই প্রথম দেখতে পান ওডিসিউস এবং ডাইওমিডেস থ্রাসিয়ান ক্যাম্পের কি ক্ষতি করেছেন।
* এনিড এ হেরটাকাসের ছেলে, অ্যানকাইসিজ এর শেষ কৃত্যের খেলায় অংশ নেওয়া একজন প্রতিদ্বন্দ্বী। তার তীর লক্ষ্যচ্যুত হয়ে লক্ষ্য পায়রাটি যে মাস্তুলে বাঁধা ছিল তাকে আঘাত করে।
* আম্ফিয়ারাউসের প্রপিতামহ। তাদের বংশলতিকা অনেকটা এরকম: হিপ্পোকুনের মেয়ে জিউজিপ্পে বিয়ে করেন অ্যান্টিফ্যাতেসকে এবং তাদের সন্তান ওয়েক্লেস এবং অ্যামফালসেস, ওয়েক্লেস থেস্পিয়াসের মেয়ে হাইপারমেনেস্ত্রাকে বিয়ে করেন এবং তাদের ঘরে জন্ম নেয় আম্ফিয়ারাউস, ইফিনাইরা এবং পলিবোইয়া। 
* এক উৎস থেকে জানা যায়, হিপ্পোকুন নেলেউসের পিতা ছিলেন, যাকে ক্রেথিউস বা পসাইডনের ছেলে বলা হয়। 

## তথ্যসূত্র

বিষয়শ্রেণী:গ্রিক পুরাণের চরিত্র
বাংলাদেশের স্বাদুপানির মাছের তালিকা

বাংলাদেশে স্বাদু পানির মৎস্য প্রজাতিসমূহের বিজ্ঞানভিত্তিক গবেষণা শুরু হয় ১৮২২ সালে। ২০০৫ সালে এ. কে. আতাউর রহমান বাংলাদেশের স্বাদুপানির মাছকে ৫৫টি পরিবারের অধীনে ১৫৪ গণের ২৬৫টি প্রজাতিকে তালিকাভুক্ত করেছিলেন যার ভেতরে কয়েক প্রজাতির সামুদ্রিক মাছও ছিলো। সর্বশেষ বাংলাদেশ এশিয়াটিক সোসাইটি কর্তৃক প্রকাশিত *বাংলাদেশ উদ্ভিদ ও প্রাণী জ্ঞানকোষ*-এর ২৩ নং খণ্ডে ১৭টি বর্গের অধীন ৬১টি পরিবারের ২৫১টি প্রজাতিকে স্বাদুপানির মাছ হিসেবে উল্লেখ করা হয়েছে। নিম্নে উক্ত ২৫১টি প্রজাতি এবং বাংলাদেশের  ২০১২ সালের বন্যপ্রাণী (সংরক্ষণ ও নিরাপত্তা) আইনের ২টি সংরক্ষিত প্রজাতিসহ মোট ২৫৩টি প্রজাতির স্বাদুপানির মাছের তালিকা প্রদান করা হলো।

## বাংলাদেশের স্বাদুপানির মাছ

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

## বহিঃসংযোগ
* বাংলাদেশের রক্ষিত বণ্যপ্রাণীর তালিকা, বাংলাদেশ গেজেট, ২০১২

বিষয়শ্রেণী:বাংলাদেশের মাছ
বিষয়শ্রেণী:বাংলাদেশের জীবসমগ্রের তালিকা
দীপক চ্যাটার্জী (গোয়েন্দা)

**দীপক চ্যাটার্জী** বাংলা সাহিত্যের একটি জনপ্রিয় কাল্পনিক গোয়েন্দা চরিত্র যার স্রষ্টা সমরেন্দ্রনাথ পান্ডে ওরফে শ্রী স্বপনকুমার।

## চরিত্র চিত্রণ
পঞ্চাশের দশকে শুরু হওয়া, শ্রী স্বপনকুমার লিখিত দীপক চ্যাটার্জীর গোয়েন্দা সিরিজ তৎকালীন পাঠক মহলে অত্যন্ত জনপ্রিয়তা ও সাফল্য পেয়েছিল। বাংলা সাহিত্যে গোয়েন্দা চরিত্রগুলির অন্যতম দীপক সাধারনভাবে বাংলা গোয়েন্দা কাহিনীর জগতে অকুলীন ও পাল্প ফিকশন হিসেবে খ্যাত। যদিও তিন, চার দশক ধরে দীপকের কাহিনীর বই বাজারে তীব্র চাহিদা হয়। বটতলার বই হিসেবে খ্যাত হলেও জনপ্রিয়তা এবং বিক্রিতে দীপক চ্যাটার্জী সবার উপরে ছিলেন। তার সহকারীর নাম রতনলাল। তার শত্রুরা ছিল ড্রাগন, কালো নেকড়ে, মিসট্রিম্যান, কেউ আবার বাজপাখি। দীপককে অনেক জায়গায় প্রায় হাস্যকরভাবে অতিমানবের আকার দিয়েছেন লেখক, সে সবরকম প্রতিকূল পরিস্থিতি ও বিপদের জাল কেটে বেরিয়ে আসে এবং অপরাধীকে পরাস্ত করে। দীপক অন্ধকারে লক্ষ্যভেদে, যুযুৎসু, তলোয়ার চালনায়, ছদ্মবেশ নিতে সিদ্ধহস্ত। এই বর্ণনায় নানা অবাস্তব তথ্য ও ফাঁক থাকা সত্বেও গল্পগুলি পাঠকদের কাছে গ্রহণযোগ্য হয়েছিল।

## লেখক পরিচিতি
দীপক চ্যাটার্জী নামক গোয়েন্দার সৃষ্টিকর্তার আসল নাম সমরেন্দ্র নাথ পাণ্ডে বা এস এন পান্ডে। তিনি আর জি কর ন্যাশনাল মেডিকেল কলেজ ও হাসপাতালে ডাক্তারি পড়তেন। এস এন পান্ডের নামে চিকিৎসা বিদ্যার ওপরেও বই আছে একাধিক। স্বপনকুমার নামে এই রহস্য-রোমাঞ্চ কাহিনীগুলি তিনি লিখতেন। আবার তিনি শ্রীভৃগু নামেও জ্যোতিষ মহলে খ্যাত ছিলেন।

## সিরিজ ও প্রকাশনা
দীপক গোয়েন্দার 'বাজপাখি সিরিজ', 'রহস্য কুহেলিকা সিরিজ’ ‘ক্রাইম ওয়ার্ল্ড সিরিজ’, 'কালরুদ্র সিরিজ', 'রাজেশ সিরিজ', 'ড্রাগন সিরিজ’ 'বিশ্বচক্র সিরিজ' আর ‘কালনাগিনী সিরিজ' ইত্যাদি নিয়ে প্রায় ২০ টি সিরিজে বের হয়। কোনো কোনো সিরিজে একশোর কাছাকাছি গোয়েন্দা কাহিনী লেখেন স্বপনকুমার এই গোয়েন্দাকে নিয়ে।আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত ( কলেজ স্ট্রিট বইপাড়ায় কেষ্টবাবু নামে খ্যাত ছিলেন) প্রকাশ করেন গোয়েন্দা নায়ক দীপক চ্যাটার্জির সিরিজ৷ প্রকাশিত হতো ছোট চটি বই আকারে প্রতিমাসে একটা করে, দাম ছিল সস্তা, মাত্র চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। কাহিনীর অনেক জায়গাই বর্নিত হয় দেশে বা বিদেশে। রেঙ্গুন সহ বার্মাদেশের বিভিন্ন জায়গা বারংবার ঘুরে ফিরে এসেছে দীপকের সিরিজে। বইগুলির প্রচ্ছদ অঙ্কন কর‍তেন বিখ্যাত কমিকস চিত্রকর ও কার্টুনিস্ট নারায়ণ দেবনাথ।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:কাল্পনিক ব্যক্তিগত তদন্তকারী
বিষয়শ্রেণী:কলকাতার সংস্কৃতি
অরুণোদয় সিং

**অরুণোদয় সিং** (জন্ম: ১৭ ফেব্রুয়ারি, ১৯৮৩) হলেন একজন ভারতীয় চলচ্চিত্র অভিনেতা। তার প্রথম অভিনীত সিনেমা ছিল সিকান্দার ২০০৯ সালে মুক্তি পায়। এরপর অরুণোদয়কে  সুধীর মিশ্র'র ইয়েহ শালী জিন্দেগী (২০১১), পূজা ভাটের *[[জিস্‌ম ২]]* (২০১২), ডেভিড ধাওয়ানের *[[ম্যায় তেরা হিরো]]* (২০১৪), *[[মহেঞ্জো দারো (চলচ্চিত্র)|মহেঞ্জো দারো]]* (২০১৬) এবং থ্রিলার চলচ্চিত্র *পিৎজা* তে দেখা গেছে। 

## প্রাক এবং ব্যক্তিগত জীবন
অরুণোদয় ১৯৮৩ সালের ১৭ ফেব্রুয়ারি জন্মগ্রহণ করেন ভারতের মধ্যপ্রদেশ রাজ্যের সিধি জেলার চুরহাতে। তারা প্রপিতামহ অর্জুন সিং ছিলেন ভারতীয় রাজনীতিবিদ এবং মধ্য প্রদেশের মুখ্যমন্ত্রী। 

## কর্মজীবন
২০০৯ সালে সিকান্দারে অভিনয়ের মাধ্যমে অরুনোদয়ের চলচ্চিত্র জীবন শুরু হয়।
[alt= The Cast & Crew of 'Jism 2' poses for the camera|থাম্ব| দিনো মরিয়া, অরুণোদয় সিং, [সানি লিওন, রণদীপ হুদা এবং অর্ক প্রভু মুখোপাধ্যায় জিসম ২ এর প্রচারণার সময়ে]]

## চলচ্চিত্রগ্রাফি

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক ফিল্ম একাডেমির প্রাক্তন শিক্ষার্থী
বিষয়শ্রেণী:ভারতীয় সুফি
দিনো মোরিয়া

থাম্ব
**দিনো মোরিয়া** (জন্ম: ৯ ডিসেম্বর, ১৯৭৫) হলেন একজন ভারতীয় মডেল ও অভিনেতা, যিনি বলিউড চলচ্চিত্রে অভিনয় করেন।

## ব্যক্তিগত জীবন
১৯৯৬ থেকে ২০০২ সাল পর্যন্ত মোরিয়া অভিনেত্রী বিপাশা বসুর সঙ্গে সম্পর্কে আবদ্ধ ছিলেন।

## প্রাক জীবন
দিনো মোরিয়া ভারতের ব্যাংগালরে জন্মগ্রহণ করেন, তার পিতা ইতালিয় এবং মা ভারতীয়। তিন ভাইয়ের মধ্যে তিনি মেজো। তার বড় ভাইয়ের নাম নিকোলো মরিয়া এবং ছোট ভাইয়ের নাম সান্তিনো মোরিয়া। তার পরিবার ১৯৯৬ সালে কর্ণাটকের ব্যাংগালরে চলে আসে। প্রথমদিকে তিনি ব্যাঙ্গালোরের ব্যাঙ্গালোর সামরিক বিদ্যালয়ে অধ্যায়ন করেন। ব্যাঙ্গালোরের সেন্ট জোসেফ কলেজ থেকে স্নাতক হন। তিনি ক্লারেন্স হাই স্কুলেও পড়াশুনা করেন। ফ্যাশন কোম্পানীতে মডেল হিসেবে কাজ করার পরে তিনি নজড় কাড়েন এবং চলচ্চিত্রে অভিনয়ের প্রস্তাব পান।
## অভিনয় জীবন
মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের আপাতবাস্তব টেলিভিশন অনুষ্ঠান খতরোঁ কে খিলাড়ি তে তিনি প্রতিযোগী হিসেবে অংশ নেন।

## প্রযোজক হিসেবে
* জিসম ২
* ফেমিনা ফিউশন
* লাভ ফাইট

## চলচ্চিত্র

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ট্রাক রপ্তানি অনুযায়ী দেশের তালিকা

নিচের তালিকাটি হচ্ছে  ট্রাক রপ্তানিকারক দেশ গুলোর তালিকা। তথ্যটি ২০১২ এর। অর্থের পরিমাণ মার্কিন ডলার-এ দেখানো হলো। তথ্যটি দি অবজারভেটরি অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷

## তথ্যসূত্র

atlas.media.mit.edu - অভজারভেটরী অফ ইকোনমিক কমপ্লেক্সিটি - যেসব দেশ ট্রাক রপ্তানি করে। (২০১২) 

*
*
বিষয়শ্রেণী:ট্রাক
বিষয়শ্রেণী:পণ্য রপ্তানি অনুযায়ী দেশের তালিকা
আন্দামান শ্যামাপাখি

**আন্দামান শ্যামাপাখি** (*Copsychus albiventris*) হল মাসসিকাপিডি পরিবারের একটি পাখি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) পাখি। পূর্বে একে ধলাকোমর শ্যামার উপপ্রজাতি হিসাবে গণ্য করা হত।

## বাসস্থান

এদের প্রাকৃতিক বাসস্থান হল ক্রান্তীয় ও উপক্রান্তীয় শুষ্ক বনাঞ্চল অথবা আর্দ্র নিম্নভূমি অঞ্চল।

## তথ্যসূত্র

* Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.

বিষয়শ্রেণী:কপ্সিকাস
বিষয়শ্রেণী:আন্দামানি পাখি
বিষয়শ্রেণী:১৮৫৯-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
দেইদামেইয়া (গ্রিক পুরাণ)

থাম্ব|Schale Deidamia KGM 17-39
গ্রিক পুরাণে **দেইদামেইয়া** () ছিলেন স্কাইরোসের রাজা লাইকোমিদেসের কন্যা।

দেইদামেইয়া রাজা লাইকোমিদেসের সাত কন্যার মধ্যে একজন যার সাথে আকিলেস লুকিয়ে ছিলেন। এই কাহিনীর কিছু কিছু সংকলনে জানা যায় আকিলিস রাজা লাইকোমিদেসের দরবারে লুকিয়ে ছিলেন রাজকুমারীদের দাসী সেজে, তিনি পিরহা নাম নিয়ে। যদিও দেইদামেইয়া এবং আকিলিস উভয়ই আট বছরের শিশু ছিলেন, তবু তাদের মধ্যে প্রেমের সম্পর্ক গড়ে ওঠে। ওডিসিউস যখন রাজা লাইকোমিদেসের প্রাসাদে আসেন তখন তিনি আকিলিসের রহস্য সকলের সামনে উন্মোচিত করেন। আকিলিস ট্রোজান যুদ্ধে যাওয়ার সিদ্ধান্ত নেন; পিছে পড়ে থাকে ভগ্নহৃদয় এবং গর্ভবতী দেইদামেইয়া। তাদের ছেলে নিওটোলেমাস পরবর্তীতে বাবার সাথে ট্রোজান যুদ্ধে অংশ নেয় এবং ঘটনাচক্রে ওরেস্তেসের হাতে নিহত হয়। আরও জানা যায় যে নিওটোলেমাস তার মিত্র হেলেনাসের সাথে দেইদামেইয়ার বিয়ে দেয়। টলেমি হেফাইসশনের জানান দেইদামেইয়া এবং আকিলিসের আরেকটি ছেলে ছিল, ওনেইরোস, যাকে ওরেস্তেস অনিচ্ছাকৃতভাবে হত্যা করেন। 

## তথ্যসূত্র

## বহিঃসংযোগ
*
বেগম আখতার

**আখতারি বাঈ ফৈজাবাদি** বা **বেগম আখতার** (৭ অক্টোবর ১৯১৪ - ৩০ অক্টোবর ১৯৭৪) একজন স্বনামধন্য ভারতীয় গায়িকা ছিলেন যিনি হিন্দুস্তানি শাস্ত্রীয় সংগীতের গজল, দাদরা ও ঠুমরি গোত্রের গান গাইতেন।

উনি গানের জন্য সঙ্গীত নাটক অকাদেমী পুরস্কার ও ভারত সরকার থেকে পদ্মশ্রী ও পদ্মভূষণ (মরণোত্তর) সন্মানে পুরস্কৃত হয়েছেন। তিনি **মালেকা-ই-গজল** (গজল রানী) উপাধিতে ভূষিত হন।

## তথ্যসূত্র

## বহিঃসংযোগ
* বেগম আখতারের জীবনী 

বিষয়শ্রেণী:১৯১৪-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় মুসলিম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ঠুমরী
বিষয়শ্রেণী:ভারতীয় নেপথ্য গায়িকা
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় গজল গায়িকা
ডরমিটরি

থাম্ব|ড্রেসডিনে অবস্থিত রঙিন পড়াশোনাবান্ধব একটি ডরমিটরি।

শিক্ষার কোন সীমাবদ্ধ জায়গা নেই। শিক্ষার জন্য নানান জন নানান জায়গায় যান। সাধারণত শিক্ষার্থীরা শিক্ষার উদ্দেশ্যে যখন কোন জায়গায় যায় এবং তারা নির্দিষ্ট কতগুলো শর্তের মাধ্যমে নিজেরা বা অন্যের ব্যবস্থাপনায় নির্ধারিত সময় পর্যন্ত নির্দিষ্ট স্থানে একত্রে অবস্থান করে তাকে ডরমিটরি বা হোস্টেল বলে।  শিক্ষা প্রতিষ্ঠানকে কেন্দ্র করে মূলত ডরমিটরি গড়ে উঠে। কিছু কিছু শিক্ষা প্রতিষ্ঠান নিজেরাই তাদের ছাত্রদের অবস্থানের সুবিধার্থে কিছু জায়গা বরাদ্ধ করে সাময়িক সময়ের জন্য। শিক্ষা প্রতিষ্ঠানের সাথে সম্পর্ক নেই এমন কর্তৃপক্ষও বাণিজ্যিকভাবে ডরমিটরি তৈরি করেন যেখানে ছাত্ররা থাকতে পারে। সরকারি ও বেসরকারী ব্যবস্থাপনায় বাংলাদেশে ডরমিটরি পরিচালিত হয়।

## বিশ্বের বিভিন্ন দেশে ডরমিটরি
বিশ্বের বিভিন্ন দেশে বিভিন্ন রকম ব্যাখ্যা পাওয়া যায়। যুক্তরাজ্য, আয়ারল্যান্ড ও অস্ট্রেলিয়াসহ কয়েক দেশে দীর্ঘমেয়াদী বাসস্থান প্রদানের প্রতিষ্ঠান বোঝায়। ভারত, পাকিস্তান ও দক্ষিণ আফ্রিকায় ডরমিটরি বলতে বোর্ডিং স্কুল বা কলেজ ও বিশ্ববিদ্যালয় ছাত্রদের আবাসস্থলকে বোঝায়। বিশ্বের অন্যান্য অংশে ভ্রমণকারীদের বাসস্থান বৈশিষ্ট্য বোঝায়।

## বাংলাদেশে ডরমিটরির ধরণ
বাংলাদেশে ডরমিটরি সাধারণত দুই ধরনের হয়ে থাকে।
# প্রতিষ্ঠান কর্তৃক পরিচালিত
# ব্যক্তি মালিকানাধীন পরিচালিত

### প্রতিষ্ঠান কর্তৃক পরিচালিত
প্রতিষ্ঠান কর্তৃক পরিচালিত ডরমিটরি সরাসরি প্রতিষ্ঠানের নিয়ন্ত্রণে থাকে। এখানে ছাত্রের পরিবর্তনে কর্তৃপক্ষের কোন পরিবর্তন হয় না। প্রতিষ্ঠান পরিচালিত ডরমিটরিতে তুলনামূলক সুবিধা বেশি পাওয়া যায়।
### ব্যক্তি মালিকানাধীন পরিচালিত
এ ক্ষেত্রে ছাত্র নিজে এর পরিচালক হতে পারে অথবা অন্য কোন ব্যক্তি পরিচালক হতে পার। এর বিশেষ বৈশিষ্ট্য হল কর্তৃপক্ষ পরিবর্তন হয় সচরাচর। ব্যক্তি মালিকানাধীণ ডরমিটরিতে প্রতিষ্ঠান পরিচালিত ডরমিটরি অপেক্ষা তুলনামূলক সুযোগ সুবিধা কম।

## তথ্যসূত্র

বিষয়শ্রেণী:মহাবিদ্যালয় ও বিশ্ববিদ্যালয়ের আবাসিক ভবন
বিষয়শ্রেণী:বাড়ির ধরন
সেইক্স

থাম্ব|300x300পিক্সেল|হ্যালসিওন ছেড়ে সেইক্স চলে যাচ্ছে (ফ্রান্স, ১৫ শতাব্দী)
থাম্ব|300x300পিক্সেল|ঝড়ে সেইক্সের মৃত্যু, মেটামরফোসেস কবিতায় বর্ণিত কাহিনীর চিত্রায়ন
গ্রিক পুরাণে, **সেইক্স** () ছিলেন ফসফোরাসের পুত্র এবং থেসালির রাজা। তার সাথে অ্যালকিওনের বিয়ে হয়েছিল। তারা একসঙ্গে সুখে দিনাতিপাত করছিলেন। কেউ কেউ তাদের জিউস আর হেরা বলে ডাকতে লাগল। এতে জিউস ক্ষুব্ধ হয়ে যান, তাই যখন সেইক্স সাগরে ছিলেন জিউস তার জাহাজের উপর বজ্রপাত ঘটান। সেইক্স ছায়ামূর্তি হয়ে অ্যালকিওনের কাছে আসেন নিজের নির্মম পরিণতির কথা শুনাতে, শোকে কাতর হয়ে অ্যালকিওনে সমুদ্রের বুকে ঝাঁপিয়ে পড়ে আত্মহত্যা করেন। এই দৃশ্য দেখে দেবতারা দয়াপরবশত তাদের দুইজনকে হ্যালসিওন পাখিতে পরিণত করে দেন। বলা হয় যে সমুদ্র যখন শান্ত হয় তখন হ্যালসিওন পাখিরা ঘর বাঁধে, কেননা তারা উভয়ই সমুদ্রে ডুবে মারা যায়। 

ওভিদ এবং হাইজিনাস উভয়ই সেইক্স এবং অ্যালকিওনের মৃত্যুর আগের এবং পরের ঘটনা লিপিবদ্ধ করেছেন। মৃত্যুর আগের অংশে উঠে এসেছে তাদের জুটিকে জিউস এবং হেরা বলে ডাকা - জিউসের ক্রোধ এবং মৃত্যুর পর হ্যালসিওন পাখি হিসেবে তাদের দিনাতিপাতের কথাও উঠে এসেছে। তারা দুজনই "হ্যালিসিওন দিন", শীতের যে সাতদিনে ঝড় হয় না, তার উৎস খুঁজেছেন। তারা উভয়ই ব্যক্ত করেছেন এই সাতদিন হল সেই দিনগুলো যখন অ্যালকিওনে বাসা বেঁধে ডিম পাড়ে, তার পিতা আইওলুস, বায়ু দেবতা, বাতাস আটকে রেখে সমুদ্র শান্ত এবং নিস্তরঙ্গ রাখেন যাতে অ্যালকিওনে নিশ্চিন্তে এবং নিরাপদে তার কাজ করতে পারে। সেই থেকে এই শব্দগুচ্ছ শান্ত সময় বোঝাতে ব্যবহৃত হয়। 

এই কাহিনী সংক্ষেপে ভার্জিল দ্বারাও বর্ণিত হয়েছে, তবে তাতে জিউসের ক্রোধের অংশটুকু বাদ পড়েছে। 

## প্রভাব
* নানা রকম মাছরাঙা পাখির নাম এই জুটির নামে রাখা হয়েছে:
* সেইক্স গণের নামকরণ তার নামানুসারে হয়েছে
* মাছরাঙা পরিবার হ্যালসিওনিডির নামকরণ তার স্ত্রীর নামানুসারে হয়েছে, হ্যালসিওন গণের নামও।
* বেল্টেড মাছরাঙার বৈজ্ঞানিক নামের (Megaceryle alcyon) প্রজাতি অংশটুকুও তার স্ত্রীয়ের নামে রাখা হয়েছে।
* দ্য বুক অব ডাচেস বইতে তাদের কাহিনী পাওয়া যায়। 

## তথ্যসূত্র

## বহিঃসংযোগ
* 
* Smith entry
* Perseus Encyclopaedia
বিন্দি রানা

***বিন্দি রানা*** (বৈজ্ঞানিক নাম: *Aphnaeus elima(Moore)*) এক প্রজাতির ছোট আকারের প্রজাপতি যার শরীর ও ডানা লালচে খয়েরী রঙের এবং এদের উপরের ডানা ধাতব রূপোলী রঙ দেখা যায়। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।

## আকার

বিন্দি রানা এর প্রসারিত অবস্থায় ডানার আকার ৩২-৩৮ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত বিন্দি রানা এর উপপ্রজাতি হল-

* *Spindasis elima elima* Moore, 1877 – Indian Scarce Shot Silverline
* *Spindasis elima uniformis* Moore, 1882 – West Himalayan Scarce Shot Silverline

## বিস্তার
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পিছনের ডানায় দুটি লেজ এবং একটি সুস্পষ্ট হালকা কমলা ছোপযুক্ত টর্নাস লতি বিদ্যমান। ডানার নিম্নতল লালচে বাদামী এবং রূপোলী ছোট ছোট  ডোরাযুক্ত। ডোরাগুলি লালচে বাদামী বন্ধনী দ্বারা উভয় প্বার্শে সীমায়িত। পিছনের ডানায় নিম্নতলে, ডানার বেস এর নিকটস্থ প্রথম বন্ধনীটি ৩টি খণ্ডে বিভক্ত।

এদের আর্দ্র ঋতুরূপ নমুনার ডানায় দাগ-ছোপগুলি অতি সুস্পষ্ট যা শুষ্ক ঋতুরূপ নমুনাতে অস্পষ্ট। পুরুষ নমুনার সামনের ডানার উপরিতলে খুব  খুব অস্পষ্টভাবে প্রতীয়মান কমলা ছোপ দেখা যায় এবং ডানার কোস্টা ও টার্মিনাল প্রান্তরেখা কালচে বাদামী। সামনের ডানার বাকী অংশ এবং পিছনের ডানার উপরিপৃষ্ঠ নীলচে বেগুনী রঙে রঞ্জিত।

পুরুষ নমুনাগুলি স্ত্রীদের তুলনায় আকারে ক্ষুদ্রতর। স্ত্রী নমুনায় ডানার উপরিতলে নীলচে বেগুনি আঁশগুলি অনুপস্থিত এবং সামনের ডানায় কমলা ছোপটি উপবৃত্তকার অথবা গোলাকার কিন্তু কমন সট্‌ সিলভারলাইন এর মত ত্রিভূজাকৃতি নয় এবং ৩নং শিরা ছাড়িয়ে বিস্তৃত নয়।

## আচরণ

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:১৮৭৭-এ বর্ণিত প্রজাপতি
জেমিনি ৬

**জেমিনি ৬এ** (officially **Gemini VI-A**) হলো ১৯৬৫ সালে নাসার পরিচালিত **জেমিনি প্রোগ্রামের** একটি  মনুষ্যবাহী মহাকাশ অভিযান । 
এই অভিযানের মাধ্যমে প্রথম কোন মনুষ্যবাহী নভযান একটি অপরটির সাথে মহাকাশে মিলন ঘটালো । জেমিনি ৬ ও জেমিনি ৭ একত্রে মিলিত হয়েছিল । যদিও সোভিয়েত ইউনিয়ন এর পূর্বে ভস্টক নামক একজোড়া নভোযান মহাকাশে নিক্ষেপ করে ও রেডিও তরঙ্গের মাধ্যমে যোগাযোগ করে কিন্তু নভোযান দুটি এতটা কাছে আসতে পারেনি যতটা জেমিনি ৬ ও জেমিনি ৭ এসেছিল । জেমিনি ৬ ও জেমিনি ৭ নভোযান দুটি  একটি অপরটার থেকে এক ফুট দূরত্বে(30&nbsp;cm)অবস্থান করেছিল ।

জেমিনি ৬ ছিল  **জেমিনি প্রোগ্রামের** পঞ্চম মনুষ্যবাহী নভোযান, ১৩তম আমেরিকান নভোযান এবং ২১তম মনুষ্যবাহী নভোযান ।

## মহাকাশচারী

### সংরক্ষিত মহাকাশচারী

### সাপোর্ট ক্রু
* চার্লস বেসিট (হসটন ক্যপকম)
* আলান বিন (কেপ ক্যপকম)
* ইউগেনা ছারনান (হসটন ক্যপকম)
* ইলিওট সি (হসটন ক্যপকম)

## মিশন প্যারামিটার

* **[[ভর]]:** 
* **[[পেরিজী]] (সর্বনিম্ন):** 
* **[[অ্যাপজী]] (সর্বোচ্চ):** 
* **[[নতি]]:**  ২৮.৯৭°  
* **[[সময়কাল]]:** ৮৮.৭ মিনিট

### স্টেশন কিপিং জিটি -৭
* **শুরু:** ডিসেম্বর ১৫, ১৯৬৫ ১৯:৩৩ ইউটিসি
* **শেষ:** ডিসেম্বর ১৬, ১৯৬৫ ০০:৫২ ইউটিসি
* **সময়কাল:** ৫ ঘণ্টা, ১৯ মিনিট

## তথ্যঃসূত্র
নবলক্ষী বন্দর

**নবলক্ষী বন্দর ** একটি ছোট অন্তর্বর্তী বন্দর। এই বন্দর হানথাল খাঁড়ি মধ্যে কচ্ছের উপসাগর দক্ষিণ-পশ্চিমে প্রান্তে অবস্থিত।  মোরবি শহর  থেকে ৪৫ কিলোমিটার এবং কান্ডালা বন্দর থেকে ১৬০ কিমি। ন্যাভিগেশন শুধুমাত্র দিবালোক  কয়েক ঘন্টার  সময় অনুমতি দেওয়া হয় জাহাজ চলাচলের; নৌকা নেভিগেশনের জন্য চ্যানেল বয়া ব্যবহার করা হয়। বন্দরে দৈনিক কয়লা  ৮,০০০ থেকে ৯,০০০ এমটি আমদানি হয়। এই বন্দর   গুজরাত সামুদ্রিক বোর্ড দ্বারা পরিচালিত হয়। নিকটতম বিমানবন্দর রাজকোট (১২০ কিমি) এবং জামনগর (১৩৫ কিমি) হয়।

## আরও দেখুন
* মুন্দ্রা বন্দর

## তথ্যসূত্র

বিষয়শ্রেণী:গুজরাতের বন্দর ও পোতাশ্রয়
বিষয়শ্রেণী:মোরবি জেলা
রবার্ট ব্লেক

**রবার্ট ব্লেক** হলেন বাঙালি সাহিত্যিক দীনেন্দ্রকুমার রায়ের সৃষ্ট একটি জনপ্রিয় গোয়েন্দা চরিত্র। তিনি লন্ডনের অধিবাসী।

## ইতিহাস
ডিটেকটিভ রবার্ট ব্লেকের এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার রায় ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ডে অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়ে দেন কাহিনীগুলিকে। এই গল্পে গঙ্গা বা চৌরঙ্গীর বদলে থাকতো টেমস নদী, পিকাডেলি ইত্যাদি। গল্প পড়ার সঙ্গে সঙ্গে ইংল্যান্ডের বিভিন্ন জায়গার সঙ্গে পরিচয় ঘটে যেত পাঠকগোষ্ঠীর। স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরেজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে প্রসিদ্ধ হন দীনেন্দ্রকুমার। এই সিরিজের প্রকাশিত উপন্যাসের সংখ্যা ২১৭টি।

## চরিত্র চিত্রণ
রবার্ট ব্লেক একজন সাহসী শক্তিশালী ও হাতাহাতিতে বহুল পোক্ত গোয়েন্দা চরিত্র। তার সহকারী স্মিথ। সে ব্লেককে কর্তা বলে সম্বোধন করে। কাহিনীগুলি লন্ডন ও সংলগ্ন এলাকায় চিত্রিত। রবার্ট ব্লেক শার্লক হোমসের মতোই লন্ডনের বেকার স্ট্রীটের বাসিন্দা।

## কাহিনী

## তথ্যসূত্র

বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক ব্যক্তিগত তদন্তকারী
বিষয়শ্রেণী:ধারাবাহিক বই
ব্যারাকপুর বায়ু সেনা ঘাঁটি

**ব্যারাকপুর বায়ুসেনা ঘাঁটি** বা **ব্যারাকপুর বিমানবন্দর** ভারতের পশ্চিমবঙ্গ রাজ্যের ব্যারাকপুর শহরে অবস্থিত একটি বিমান ঘাঁটি। এই বিমানবন্দরটি  ভারতীয় বিমানবাহিনী দ্বারা পরিচালিত হয়। ব্যারাকপুর আইএএফ হল  ভারতীয় বিমানবাহিনী প্রাচীনতম স্টেশন বায়ুসেনা ঘাঁটি এবং  *অপারেটিং ট্রান্সপোর্ট ইউনিট*। এমআই-১৭ স্কোয়াড্রনের একটি ঘাঁটি এখানে রয়েছে।

## ইতিহাস
দ্বিতীয় বিশ্বযুদ্ধের সময়, বিমানবন্দরটি মার্কিন যুক্তরাষ্ট্রের সেনা বিমানবাহিনীর দশম বিমানবাহিনী একটি পুনর্বিবেচনা বিমানক্ষেত্র হিসাবে ব্যবহার করে, যা স্টেশন থেকে নিরস্ত্র পি-৩৮ লাইটনিং বিমানটিপরিচালনা করে। যে বিমানগুলি অধিষ্ঠিত বার্মায় জাপানি বাহিনীর উপর গোয়েন্দা তথ্য সংগ্রহের জন্য বেশ কয়েকটি ম্যাপিং ক্যামেরায় সজ্জিত ছিল। ১৯৫০-এর দশকের গোড়ার দিকে বেশ কয়েকটি স্পিটফায়ার স্কোয়াড্রনও ব্যারাকপুরে ছিল।

১৯৬৩ সালে ১১ নং স্কোয়াড্রন আইএএফ ব্যারাকপুরে বিমান  অবস্থিত ছিল ডগলাস ডকোটা বিমান নিয়ে। সে বছর বিমান কর্মী ও গ্রাউন্ড ক্রু'সহ দুটি ডাকোটা বিমান ইন্দোনেশিয়ার বান্দুং (হুসেন) প্রেরণ করা হয় ইন্দোনেশিয়ান বিমানবাহিনীর ডি হাভিল্যান্ড ভ্যাম্পায়ার যুদ্ধবিমান বাছাই করতে, যাদের আইএএফ-এ স্থানান্তর করা হয়েছিল।

এর আনুষঙ্গিক ইউনিটগুলি হল ৫ টেট্রা এবং ৩ টেট্রা এবং ফ্লাইং ইউনিট ১৫৭ এইচইউ।

## তথ্যসূত্র

## বহিঃসংযোগ

* Maurer, Maurer (1983). Air Force Combat Units Of World War II. Maxwell AFB, Alabama: Office of Air Force History. .

বিষয়শ্রেণী:ভারতীয় বিমানবাহিনীর ঘাঁটি
বিষয়শ্রেণী:ভারতে দ্বিতীয় বিশ্বযুদ্ধের স্থান
বিষয়শ্রেণী:পশ্চিমবঙ্গের বিমানবন্দর
বিষয়শ্রেণী:পশ্চিমবঙ্গের ভবন ও স্থাপনা
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:কলকাতার বিমানবন্দর